29 Mαρτίου 2018

Παιδικές Κατασκηνώσεις ‘’Mountain Camp’’,

Αμάραντος Καλαμπάκας,

Τρίκαλα Θεσσαλίας, ΤΚ 42036.

Προς Ιατρικούς Συλλόγους :

Οι παιδικές κατασκηνώσεις ‘’Mountain Camp’’ λειτουργούν στην ορεινή περιοχή της Καλαμπάκας, δίπλα στο χωριό Αμάραντος, σε υψόμετρο 1000 μέτρων και σε ένα τοπίο ιδιαίτερης ομορφιάς, ανάμεσα σε δάση από έλατα και οξιές.

Στα πλαίσια λειτουργίας της κατασκήνωσης εντάσσεται και η στελέχωσή της με ιατρικό προσωπικό, βασικό παράγοντα ασφάλειας των παιδιών. Με την παρούσα επιστολή θα θέλαμε να σας γνωστοποιήσουμε το ενδιαφέρον μας για στελέχωση από ιατρό για την φετινή κατασκηνωτική χρονιά, από 17 Ιουνίου μέχρι και 16 Αυγούστου, σε τρεις περιόδους με διάρκεια περίπου 20 ημερών έκαστη.

Παρακαλούμε για τη γνωστοποίηση στα μέλη των Ιατρικών Συλλόγων της δυνατότητας εργασίας για το ανωτέρω χρονικό διάστημα, λαμβάνοντας υπόψη πως τηρούνται πλήρως από την κατασκήνωση όλες οι συμβατικές υποχρεώσεις προς το συνεργαζόμενο προσωπικό. Για περισσότερες πληροφορίες οι ενδιαφερόμενοι μπορούν να επικοινωνούν στα : 24310-23460, 6932488791 και 6932488790 καθώς και: [info@mountain-camp.gr](mailto:info@mountain-camp.gr). To site της κατασκήνωσης τέλος είναι [www.mountain-camp.gr](http://www.mountain-camp.gr)

Ευχαριστούμε εκ των προτέρων για τη συνεργασία, στη διάθεσή σας για οποιαδήποτε διευκρίνιση.

Με εκτίμηση,

Η διευθύντρια,

Χριστίνα Φίκα